Publication: Magyar Közlöny
Issue: MK-2000-29 (Year: 2000, Number: 29)
Era: 1990-2004
Section: Melléklet a 11/2000. (III. 31.) EüM rendelethez
Paragraph Index: 12

1. A foglalkozás gyakorlása során előforduló legfontosabb feladatcsoportok, feladatok A rehabilitációs tevékenység terapeuta: — segítséget nyújt a testi-lelki-szociális jólétre törekvésben, az életminőség javításában a lehetőségek szerinti legönállóbb életvitel kialakításában, — a szükségletek felmérésével hozzájárul a diagnózis és a terápiás terv összeállításához, — rehabilitációs tevékenységi tervet készít, — prevenciós szemlélet figyelembevételével aktív terápiás, rehabilitációs és tanácsadó tevékenységet végez, — közreműködik a munkavégző képesség felmérésében, a képességek javításához szükséges eszközkorrekció megállapításában, — tevékenysége során kapcsolatot tart és együttműködik a rehabilitációban érintett szakemberekkel, kliensek, betegek hozzátartozóival, — tevékenységét folyamatosan és szakszerűen dokumentálja, — közreműködik a segítő személyek képzésében, — az érintett személy vagy csoport érdekében szervező tevékenységet végez, — folyamatos önképzést folytat, — szakmáját kommunikációs, önismereti, egészségügyi, pedagógiai, pszichológiai, társadalomtudományi ismereteinek felhasználásával és alkalmazásával hivatásként gyakorolja.

Source: https://magyarkozlony.hu/hivatalos-lapok/3666b27a4d94e4fcad2078b5404611a03ade1133/dokumentumok/0769e33c2ecb61778f54daace3afe88ab9b18403/letoltes